CELEX: 32022D0471
Language: fi
Date: 2022-03-23 00:00:00
Title: Neuvoston päätös (YUTP) 2022/471, annettu 23 päivänä maaliskuuta 2022, Euroopan rauhanrahastosta rahoitettavasta avustustoimenpiteestä, jolla toimitetaan Ukrainan asevoimille tappavan voiman aikaansaamiseen suunniteltuja puolustustarvikkeita ja alustoja, annetun päätöksen (YUTP) 2022/338 muuttamisesta

24.3.2022   
               
               
                  FI
               
               
                  Euroopan unionin virallinen lehti
               
               
                  L 96/43
               
            
         NEUVOSTON PÄÄTÖS (YUTP) 2022/471,
         annettu 23 päivänä maaliskuuta 2022,
         Euroopan rauhanrahastosta rahoitettavasta avustustoimenpiteestä, jolla toimitetaan Ukrainan asevoimille tappavan voiman aikaansaamiseen suunniteltuja puolustustarvikkeita ja alustoja, annetun päätöksen (YUTP) 2022/338 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvoston päätöksellä (YUTP) 2022/338 (1) vahvistetaan 450 000 000 euron suuruinen rahoitusohje, joka on tarkoitettu kattamaan varusteiden toimittaminen Ukrainan asevoimille.
                  
               
                     (2)
                  
                  
                     Ukrainan alueella meneillään olevan aseellisen konfliktin vuoksi rahoitusohjetta olisi korotettava vielä 450 000 000 eurolla ja avustustoimenpiteen kestoa olisi pidennettävä 12 kuukaudella.
                  
               
                     (3)
                  
                  
                     Päätös (YUTP) 2022/338 olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2022/338 seuraavasti:
            
                        1)
                     
                     
                        korvataan 1 artiklan 4 kohta seuraavasti:
                        
                           ”4.   Avustustoimenpiteen kesto on 36 kuukautta tämän päätöksen hyväksymisestä.”;
                        
                     
                  
                        2)
                     
                     
                        korvataan 2 artiklan 1 kohta seuraavasti:
                        
                           ”1.   Avustustoimenpiteeseen liittyviin menoihin tarkoitettu rahoitusohje on 900 000 000 euroa.”;
                        
                     
                  
                        3)
                     
                     
                        korvataan 2 artiklan 3 kohta seuraavasti:
                        
                           ”3.   Päätöksen (YUTP) 2021/509 29 artiklan 5 kohdan mukaisesti avustustoimenpiteiden hallinnoija voi pyytää rahoitusosuuksia enintään 900 000 000 euroon saakka tämän päätöksen hyväksymisen jälkeen. Avustustoimenpiteiden hallinnoijan pyytämiä rahoitusosuuksia saa käyttää ainoastaan menojen maksamiseen niissä rajoissa, jotka päätöksen (YUTP) 2021/509 nojalla perustettu komitea on hyväksynyt tätä avustustoimenpidettä koskevassa vuoden 2022 lisätalousarviossa.”;
                        
                     
                  
                        4)
                     
                     
                        korvataan 2 artiklan 4 kohta seuraavasti:
                        
                           ”4.   Avustustoimenpiteen täytäntöönpanoon liittyvät kustannukset ovat avustuskelpoisia 1 päivästä tammikuuta 2022 neuvoston myöhemmin määrittämään ajankohtaan saakka. Vähintään 50 prosenttia rahoitusohjeesta on käytettävä 11 päivästä maaliskuuta 2022 alkaen aiheutuneiden menojen kattamiseen.”;
                        
                     
                  
                        5)
                     
                     
                        korvataan 5 artikla seuraavasti:
                        
                           ”5 artikla
                           Jäsenvaltioiden on päätöksen (YUTP) 2021/509 56 artiklan 3 kohdan mukaisesti sallittava puolustustarvikkeiden, mukaan lukien mukana olevan henkilöstö, kauttakulku alueidensa, myös ilmatilansa, läpi.”.
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 23 päivänä maaliskuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  Neuvoston päätös (YUTP) 2022/338, annettu 28 päivänä helmikuuta 2022, Euroopan rauhanrahastosta rahoitettavasta avustustoimenpiteestä, jolla toimitetaan Ukrainan asevoimille tappavan voiman aikaansaamiseen suunniteltuja puolustustarvikkeita ja alustoja (EUVL L 60, 28.2.2022, s. 1).